Kamu bisa jelasin ke aku soal Suryadharma Ali dalam bahasa jawa?

Drs. Suryadharma Ali MSi. () inggih punika Mantri Agama Indonésia wiwit 22 Oktober 2009. Saderengipun dados mantri agama, panjenenganipun naté kadhapuk dados Mantri Nagara Koperasi lan Usaha Kecil Menengah wonten ing Kabinet Indonésia Bersatu. Panjenenganipun lulusan saking Institut Agama Islam Negeri Syarief Hidayatullah, Jakarta, taun 1984.

Wonten ing taun 1985, Suryadharma Ali ngayahi karieripun ing PT. Hero Supermarket, ngantos dumugi taun 1999, panjenenganipun dados Deputi Direktur perusahaan ritel wau. Sanèsipun punika, Suryadharma ali ugi aktif ing organisasi ritel ing Indonésia. Suryadharma Ali gadhah garwa ingkang namanipun Dra. Hajjah Wardhatul Asriah, lan patutan cacah sekawan ingkang namanipun inggih punika, (1) Kartika Yudistira, (2) Serlita Nabila, (3) Abdurrahman Sagara Prakasa, lan (4) Nadia Jesica Nurul Wardani.

Suryadharma Ali kapilih dados Ketua Umum Dewan Pimpinan Pusat DPP PPP periode 2007-2012 wonten ing Muktamar VI Parté Persatuan Pembangunan, Sabtu 3 Fèbruari 2007 ing Jakarta.